મને સમજાતું નથી કે જો હું છું જ નહીં – મારું અસ્તિત્વ જ નથી તો મને નામ કેમ આપવામાં આવ્યું? અતિશય વિચિત્ર વાત છે કે જો હું છું જ નહીં તો શાસ્ત્રોમાં લોકો કેમ કાકલૂદીઓ કરે છે કે “હે પ્રભુ, અમને અંધકારમાંથી પ્રકાશ તરફ લઈ જાઓ” જ્યાં અંધકાર છે ત્યાં સવાર પણ છે જ, અને જ્યાં સવાર છે ત્યાં ફરી અંધકાર થવાનો જ છે. અંધકાર તો વિશ્રામ છે, અજવાળાના શ્રમથી થાકેલો મુસાફર અંધારાના ઘેરાતાં ઘેરાતાં અહીં તહીં ગમે ત્યાં પોતાનો વસવાટ શોધી જ લે છે, રાત્રીનો વિશ્રામ.